Diari Oficial de la Generalitat Valenciana


Sumari del DOGV 9683, del 14-09-2023 (2023/9269)

RESOLUCIÓ de 7 de setembre de 2023, del conseller d'Educació, Universitats i Ocupació, per la qual es nomena vocal del Consell Social de la Universitat de València-Estudi General.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9269


Data del document
:   07-09-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Social d'Universitats

RESOLUCIÓ de 7 de setembre de 2023, del conseller d'Educació, Universitats i Ocupació, per la qual es nomena vocal del Consell Social de la Universitat de València-Estudi General. [2023/9269]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, i garanteix la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'aquests, i estableix en l'apartat 3 que en representació del consell de govern de la universitat es designarà un vocal per l'alumnat, triat pel consell de govern de la universitat d'entre els seus components, i que segons l'article 6 de la llei esmentada, seran nomenats per la persona que exercisca la titularitat de la conselleria competent en matèria d'universitats.  
  
El Consell de Govern de la Universitat de València-Estudi General, en la sessió de l'11 de juliol de 2023, ha designat en representació de l'estudiantat Marcos Durà Gimeno, en substitució de Manuel González Ferrrandis, nomenat mitjançant l'Ordre 2/2021, de 26 de febrer, de la consellera d'Innovació, Universitats, Ciència i Societat Digital per la qual es nomenen vocals del Consell Social de la Universitat de València-Estudi General (DOGV 9036, 08.03.2021).  
Vist el que s'ha exposat, de conformitat amb el que es disposa en els articles 5 i 6 de la Llei 2/2003, de 28 de gener, de consells socials de les universitats públiques valencianes; atesa la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Marcos Durà Gimeno vocal del Consell Social de la Universitat de València-Estudi General, en representació del Consell de Govern, en substitució de Manuel González Ferrandis.  
  
Segon  
Aquesta resolució esdevindrà efectiva el dia de la publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi en la via administrativa, es podrà recórrer, potestativament, en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes comptador des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de ser publicada en el Diari Oficial de la Generalitat Valenciana.  
  
València, 7 de setembre de 2023.- El conseller d'Educació, Universitats i Ocupació: José Antonio Rovira Jover.